it fi en da da en en da da en it et da en de de da da en en da da en it et da en de de da da da da da da da id en sv da da da da da da da da id en sv da da da da da da da da ca en en en sv da da da da da da da da da da en da en en sv da da da da da da da en en sv da en da da da da da da da da da en sv da da da da da da da en sv da da da da da da da en sv da da en da da en sv da da da da da da da en en en sv da en da da da da en en
Politiet har ikke kørt deres ATK-biler i garage, selvom der er is og sne - måske snarere tværtimod.
Fartkontrollen har de seneste dage været ude flere steder i området, og der venter flere bøder til bilisterne bl.a. efter en fartkontrol på Kongeåvej ved Foldingbro i dag.
Her beretter politiet om ikke mindre end 35 sager, hvoraf de fire bilister kan se frem til et klip i kørekortet. Fartgrænsen er 80 kilometer i timen, men en bilist nåede helt op på 120 kilometer i timen, da politiet var på plads.
Politiet er ekstra aktive med fartmålingen i denne uge - ikke mindst ved skolerne.
Også her i kommunen er de ude med atk-bilen, og mange bilister trykker rigeligt hårdt på speederen.
Så positivt var det ikke, da der holdt en ATK-bil nær Østerbyskolen i Vejen mandag. Her er der bøder til 24 bilister for at køre for stærkt i 50-kilometer zonen. En enkelt får et klip i kørekortet for at køre 70 kilometer i timen.
Der skete store skader på begge de implicerede biler, men de første meldinger lyder på, at de to bilister tilsyneladende er sluppet billigt ved et færdselsuheld mandag ved middagstid.
Uheldet skete formentlig i forbindelse med et venstresving, hvor den ene bil kørte kørte til venstre ind foran en modkørende, der ikke kunne forhindre et sammenstød.
Sammenstødet skete på Grindstedvej ved Hovborgvej nær Hovborg, og vejen var i forbindelse med oprydningen spærret.
Den første melding lød på færdselsuheld med fastklemte, og derfor blev der tilkaldt brandfolk fra både Agerbæk og Brørup.
Det var dog ikke nødvendigt at klippe i bilerne, men brandfolkene hjalp med at rydde op efter uheldet.
Skrevet af Leif Christensen
Publiceret: 8. januar 2018
Det er ikke alle, der glæder sig over den bedste start på det nye år - i hvert fald næppe de bilister, der tirsdag eftermiddag og aften blev ramt af den røde blitz fra politiets fotovogn, der var placeret i Nørregade i Brørup.
Den holdt på strækningen, hvor der kun må køres 40 kilometer i timen, og det kneb det for mange at overholde.
Og det er tilsyneladende meget normalt, for ifølge politiet var ATK-bilen netop placeret på stedet efter opfordring fra beboere i området.
I perioden, hvor ATK-bilen holdt på stedet, passerede 1329 biler. De 56 fik taget et dyrt foto, da de kørte for stærkt, og det ender i en bøde.
Dagens topscorer kørte 76 kilometer i timen - altså tæt på det dobbelte af det tilladte, og vedkommende plus endnu en slipper ikke bare med bøde.
Det koster dem også en betinget frakendelse af kørekortet og dermed en kontrollerende kørekort.
To bilister får et klip i kørekortet for at have trykket for hårdt på speederen.
(Foto fra en tidligere kontrol på stedet: LLN Press)
Skrevet af Leif Christensen
Publiceret: 2. januar 2018
Tæt på 100 opgaver
Brandfolkene i Vejen har ikke kunnet holde fri nytårsaften.
Klokken 21.18 lød meldingen på brand i container i det fri.
Det viste sig at være en container på Banegårdspladsen ved Hansens Hotel, der brændte.
Brandfolkene fik ilden slukket og kunne returnere og notere, at det var opgave nummer 98 til brandfolkene i Vejen i 2017.
Skrevet af Leif Christensen
Publiceret: 31. december 2017
Når nøden er størst
»Når nøden er størst, er hjælpen nærmest«.
Sådan siger et gammelt ord, og det tør nok siges, at der var hold i det udsagn onsdag.
Jels frivillige Brandværn blev kaldt til brand på Søndergade 20, og det er faktisk lige på den modsatte side af vejen, hvor brandstationen ligger.
Brandfolkene kunne derfor hurtigt nå over til brandstedet, og nogle valgte at løbe over, mens andre kom med brandbilerne.
Som en indsatsleder på et tidspunkt gav udtryk for, så kan alle brande slukkes med en kop vand - det er bare spørgsmålet om at komme hurtigt i gang.
Med de lokale brandfolk på den modsatte side af gaden var der hurtigt gang i indsatsen, og skaderne blev begrænsede.
Ifølge politiet opstod branden ved en kogeplade i lejligheden, hvor beboerne ikke var hjemme.
Vidner i ejendommen opdagede lugten af røgen og slog alarm, og det tog ikke lang tid, inden de første brandfolk havde krydset gaden.
Skrevet af Leif Christensen
Publiceret: 27. december 2017
Beboerne ved Mikkelborg konstaterer jævnligt, at der køres meget stærkt på Haderslevvej, og derfor udtrykkes der glæde over, at der ofte foretages fartkontrol på strækningen.
Da der onsdag var parkeret en ATK-bil på stedet, var der også bevis for, at der køres stærkt.
Dagens topscorer blev målt til 138 km/t på strækningen, hvor der må køres 80. Det koster en bøde og en betinget frakendelse af kørekortet. Vil bilisten beholde kørekortet, kræver det derfor, at der bestås en kontrollerende køreprøve.
Der var i alt 19 biler, der blev blitzet.
Skrevet af Leif Christensen
Publiceret: 27. december 2017
Så er det slut med at spise frokosten i den skurvogn.
Ved ottetiden onsdag morgen blev brandfolkene kaldt til brand på Præstevænget i Vejen, hvor der er gang i nedbrydningen af den tidligere plasticfabrik.
Det viste sig at være en skurvogn, der var hærget af kraftig brand, og den kommer ikke ud at køre igen.
Årsagen til branden skal formentlig findes i de elektriske installationer.
Skrevet af Leif Christensen
Publiceret: 27. december 2017
En vejtromle blev natten til onsdag flammernes bytte.
Alarmen til brandfolkene lød klokken 05.05, og ilden havde godt fat, da brandbilerne nåede frem til virksomheden på Fuglesangsalle 16 i Vejen.
Skrevet af Leif Christensen
Publiceret: 27. december 2017
Politiet lukker motorvej - bilister forstår ikke faren
Politiet langer gevaldigt ud efter bilisterne efter et færdselsuheld på en spejlglat motorvej ved Holsted.
»Trafikanterne forstår ikke at sætte hastigheden ned, så for at beskytte redningspersonalet lukkes vejen«, lyder det fra politiet.
Der blev pludselig meget glat på stedet, og det resulterede i uheld. Bilisterne så stort på redningspersonalet, så derfor blev motorvejen lukket i østgående retning, mens der blev ryddet op.
»Det er ikke for sjov, at vi advarer. Tilsyneladende er det svært for bilisterne at se/mærke, det er glat. Det er altså glat på trods af plusgrader, og man skal passe på derude«, lød det fra vagtchefen.
Skrevet af Leif Christensen
Publiceret: 26. december 2017
Side 148 ud af 149
Få dagens nyheder i din mailbox
Når du tilmelder dig nyhedsbrevet, får du dagens nyheder sendt til din mailbox.
Copyright © 2022 · migogvejen aps · Design: Vmarketing